open-index/open-wikipedia-markdown huggingface dataset:
Βασιλικός Dark Opal

Ο **Βασιλικός Dark Opal (Σκούρο οπάλιο)** είναι καλλιεργητική ποικιλία του είδους Ώκιμον το βασιλικόν ποικ.  το ερυθρόν (γλυκού βασιλικού), ο οποίος αναπτύχθηκε στη δεκαετία του 1950, από τους *John Scarchuk* και *Joseph Lent* στο Πανεπιστήμιο του Κονέκτικατ. Με βαθύ πορφυρό  χρώμα και ορισμένες φορές με στίγματα, καλλιεργείται για τη διακοσμητική του έφεση όπως και για τη γαστρονομική αξία. Το 1962, ο Βασιλικός Dark Opal ήταν νικητής του *All-American Selection award*.

Όπως και άλλοι πορφυροί βασιλικοί, το πορφυρό χρώμα είναι από τις ανθοκυανίνες, ειδικά κυανιδινο*-3-(di-p-coumarylglucoside)-5-glucoside*, αλλά και άλλες κυανιδινο-με βάση και *peonidin*-με βάση ενώσεις. Η "Σκούρου οπαλίου" μαζί με άλλες μεγάλες πορφυρές πλατύφυλλες ποικιλίες όπως την *"Purple Ruffles"*, έχει υψηλή συγκέντρωση ανθοκυανών και θεωρείται δυνητική πηγή κόκκινων χρωστικών ουσιών για τη βιομηχανία τροφίμων. Η συγκέντρωση ανθοκυανίνης είναι περίπου 18 mg ανά 100 g φρέσκα φύλλα, παρόμοια με της *Perilla frutescens* και μεγαλύτερη από τα μικρότερα φύλλα πορφυρών βασιλικών όπως ο "Πορφυρός θάμνος" (σε περίπου 6 mg ανά 100 g).

## Δείτε επίσης
* Ώκιμον το βασιλικόν
* Ώκιμον το λεπτανθές
* Αφρικανικός μπλε βασιλικός
* Ώκιμον το βασιλικόν ποικ. το ερυθρόν

## Παραπομπές


## Εξωτερικοί σύνδεσμοι
*  Photo

Κατηγορία:Ώκιμον
Κατηγορία:Βότανα
Χάων

Ο **Χάων** ήταν Έλληνας ήρωας και επώνυμος πρόγονος των Χαόνων, ο οποίος και έδωσε το όνομά του στην Χαονία, περιοχή της βορειοδυτικής Ηπείρου, στην Ελλάδα. Παραμένει αδιευκρίνιστο εάν επρόκειτο για φίλο ή αδερφό του Έλενου, σε κάθε περίπτωση, ωστόσο, συνόδευσε τον τελευταίο ως την αυλή του Νεοπτόλεμου. Οι ακριβείς συνθήκες του θανάτου του Χάοντα είναι τόσο αδιευκρίνιστες όσο και η σχέση του ιδίου με τον Έλενο. Ο Χάων είτε σκοτώθηκε από ατύχημα στην διάρκεια κυνηγιού είτε θυσιάστηκε ο ίδιος στους θεούς κατά την διάρκεια επιδημίας, με αποτέλεσμα να σώσει την ζωή αριθμού συνανθρώπων του. Σε κάθε περίπτωση, όταν ο Έλενος κατέστη κύριος της περιοχής, έδωσε σε ένα τμήμα του βασιλείου το όνομα του Χάοντα.

Το Χάων αποτελούσε, επίσης, κοινό αρχαιοελληνικό όνομα (Χάων Φιλουμένου, και Χάων Ευδόξου).

## Παραπομπές


Κατηγορία:Ηπειρώτικη μυθολογία
UTC+09:45

**UTC+09:45** είναι ένα αναγνωριστικό για την ζώνη ώρας UTC+09:45.

Είχε χρησιμοποιηθεί μια φορά ως μία από τις ζώνες ώρας στην Αυστραλία (Κεντροδυτική Θερινή ώρα). Χρησιμοποιήθηκε από μερικά τροχόσπιτα στην εθνική οδό Έυρ στην Δυτική Αυστραλία και στην Νότια Αυστραλία όταν η Δυτική Αυστραλία χρησιμοποιούσε την θερινή ώρα. Ακόμη, είναι ανεπίσημη ώρα, μη επισημοποιημένη από την κυβέρνηση και χρησιμοποιείται σε μερικά χωριά στο νοτιοανατολικό μέρος της πολιτείας. 

Έχει χρησιμοποιηθεί σε 5 χωριά στην Αυστραλία, το Μπόρντερ Βίλατζ (συνοριακό Χωριό), την Καϊγκούνα, την Ιούκλα, την Μαντούρα και την Μαντραμπίλλα. Αυτή την στιγμή, χρησιμοποιούν την ζώνη ώρας UTC+08:45 καθώς η δυτική Αυστραλία δεν χρησιμοποιεί θερινή ώρα. 

## Δείτε επίσης
* UTC+08:45

## Εξωτερικοί σύνδεσμοι
* Βρείτε πόλεις επί του παρόντος σε UTC+9:45

Κατηγορία:Μετατοπίσεις UTC
UTC+01:24

**UTC+01:24** είναι το αναγνωριστικό ζώνης ώρας για την ζώνη ώρας UTC+01:24. Ο χρόνος αντιστοιχεί στον μεσημβρινό της Βαρσοβίας και λέγεται** μέση ώρα Βαρσοβίας. **

Στο ISO 8601 η ζώνη ώρας θα έπρεπε να γραφτεί ως .

Από τις αρχές του 19ου αιώνα χρησιμοποιήθηκε για σκοπούς χρονομέτρησης στην πρώην πολωνο-λιθουανική Κοινοπολιτεία. 

Στις 5 Αυγούστου 1915, η Βαρσοβία γύρισε 24 λεπτά πίσω, αλλάζοντας στην Ώρα Κεντρικής Ευρώπης και η υπόλοιπη Πολωνία ακολούθησε. 

## Εξωτερικοί σύνδεσμοι
* https://web.archive.org/web/20180523163108/http://article.gmane.org/gmane.comp.time.tz/888/match=europe+warsaw+24+1915

Κατηγορία:Μετατοπίσεις UTC
Πάνορμος (Ήπειρος)

right|thumb|200px|Η Ήπειρος στη διάρκεια της Αρχαιότητας.
Η **Πάνορμος** ήταν αρχαιοελληνικός παραθαλάσσιος οικισμός ο οποίος και αναφέρεται από τον γεωγράφο Πτολεμαίο (3.13.2), ως ευρισκόμενος στη Χαονία της αρχαίας Ηπείρου, πιθανώς στην τοποθεσία του σημερινού Πόρτο Παλέρμο, το οποίο και ευρίσκεται στα νότια της Χειμάρρας, στην Αλβανία . Το Μπορς της Αλβανίας έχει, επίσης, αναφερθεί ως πιθανή σημερινή τοποθεσία της αρχαίας πόλης. Άλλοι παραθαλάσσιοι οικισμοί με την ίδια αυτή ονομασία υφίσταντο και στην Αχαΐα και την Ιωνία, καθώς και στη Σικελία, το σημερινό Παλέρμο. 

## Δείτε επίσης
*Κατάλογος πόλεων της Αρχαίας Ηπείρου

## Παραπομπές


Κατηγορία:Πόλεις της αρχαίας Ηπείρου
The Rev

Ο **Τζέιμς Όουεν Σάλιβαν** (αγγλικά: *James Owen Sullivan*, 9 Φεβρουαρίου 1981 - 28 Δεκεμβρίου 2009), ευρέως γνωστός με το καλλιτεχνικό του **The Rev** (το οποίο προέρχεται από το **The Reverend Tholomew Plague**) ήταν Αμερικανός μουσικός, συνθέτης και στιχουργός. Περισσότερο γνωστός είναι ως ντράμερ, μουσικός, συνθέτης και τραγουδιστής του αμερικανικού Heavy metal συγκροτήματος Avenged Sevenfold. O The Rev, θεωρούταν, κατά γενική ομολογία, από τους σπουδαιότερους μουσικούς του συγκροτήματος, έχοντας συνθέσει γνωστά του τραγούδια. Υπήρξε επίσης πιανίστας και τραγουδιστής του συγκροτήματος Pinkly Smooth, όπου ήταν γνωστός ως **Rathead**, το οποίο το διατηρούσε μαζί με τον κιθαρίστα των A7X, Synyster Gates, ως side project. Από το 1998 έως το 1999, υπήρξε ντράμερ των Suburban Legends.

## Παραπομπές


Κατηγορία:Αμερικανοί στιχουργοί
Κατηγορία:Αμερικανοί συνθέτες
Κατηγορία:Αμερικανοί μουσικοί
Κατηγορία:Μέλη των Avenged Sevenfold
Ώκιμον το βασιλικόν ποικ. το ερυθρόν

Ο **Ώκιμον το βασιλικόν ποικ. το ερυθρόν** ή **Ώκιμον το βασιλικόν ποικ. το ερυθράζον** *(Ocimum basilicum 'Purpurascens')*, είναι μια βελτιωμένη ποικιλία του σκούρου οπαλίου βασιλικού *"Dark opal"*, ο οποίος πιστεύεται ότι έχει τις ρίζες του στην Ινδία. Όπως πολλοί γαστρονομικοί βασιλικοί, είναι μια ποικιλία από τον *Ocimum basilicum* (γλυκό βασιλικό). Αυτή η ποικιλία του βασιλικού έχει ασυνήθιστα κοκκινωπά-πορφυρά φύλλα και μια ισχυρότερη γεύση από τον γλυκό βασιλικό, καθιστώντας τον ελκυστικότερο για σαλάτες και γαρνιτούρες. Είναι ένα ταχέως αναπτυσσόμενο ετήσιο πλατύφυλλο, το οποίο φτάνει σε ύψος περίπου τα 45 cm (1,48 ft).

## Δείτε επίσης
* Ώκιμον το βασιλικόν
* Ώκιμον το λεπτανθές
* Αφρικανικός μπλε βασιλικός
* Βασιλικός Dark Opal

## Σημειώσεις



;Παραπομπές σημειώσεων




## Παραπομπές




Κατηγορία:Ώκιμον
Κατηγορία:Βότανα
UTC+00:20

**UTC+00:20** είναι ένα αναγνωριστικό ζώνης ώρας για την ζώνη ώρας UTC+00:20.

Χρησιμοποιήθηκε στην Ολλανδία από την 1η Μαΐου 1909 έως τις 16 Μαΐου 1940. Ήταν γνωστή ως** Ώρα Άμστερνταμ** ή **Ώρα Ολλανδίας**.

Η ακριβής ζώνη ώρας ήταν η GMT+0:19:32 όταν απλοποιήθηκε στην GMT +0h 20m. Όταν η Γερμανία την κατέκτησε τον Β' Παγκόσμιο Πόλεμο, υιοθετήθηκε η ώρα Βερολίνου και από τότε χρησιμοποιείται η Ώρα Κεντρικής Ευρώπης. 

Ο λόγος για τη συγκεκριμένη διαφορά +0:19:32.13 ήταν ότι η ζώνη ώρας βασιζόταν στην μέση ηλιακή ώρα του Βεστερτόρεν (4°53'01,95"Α), ο πύργος της εκκλησίας Βέστερκερκ στο Άμστερνταμ. 

## Εξωτερικοί σύνδεσμοι
*  (Ολλανδικά)
Κατηγορία:Μετατοπίσεις UTC
Γερτούς

Η **Γερτούς** ή **Γερούς** ήταν αρχαιοελληνική πόλη των Δεξάρων στην περιοχή της Ηπείρου. Ευρισκόταν σε τοποθεσία μεταξύ της λίμνης Λυχνίδος και της Αντιπάτρειας.

## Δείτε επίσης
*Κατάλογος πόλεων της Αρχαίας Ηπείρου

## Παραπομπές


Κατηγορία:Πόλεις της αρχαίας Ηπείρου
Σαρντάρα

Η **Σαρντάρα** (, *Şardara*, شاردارا) είναι είναι μια πόλη και διοικητικό κέντρο στην επαρχία Σαρντάρα της Περιφέρειας Τουρκιστάν του κεντρικού Καζακστάν. Πληθυσμός: 30,573 (απογραφή 2009)25,452 (απογραφή 1999).

## Παραπομπές


Κατηγορία:Πόλεις του Καζακστάν
Κατηγορία:Περιφέρεια Τουρκιστάν
Χειμέριον

Το **Χειμέριον** ήταν αρχαιοελληνικός προ Ελληνιστικός οχυρωμένος οικισμός και λιμένας της Ηπείρου. Η ακρόπολή του ήταν οχυρωμένη από την εποχή της αρχαϊκής περιόδου. Ευρισκόταν στην τοποθεσία της σημερινής Στιγκιάς, σε απόσταση 5 χλμ. από την Έφυρα. Αναφέρεται από τον Θουκυδίδη (1, Κερκυραϊκά, 30 και 46) και τον Παυσανία. 
right|thumb|200px|Η Ήπειρος στη διάρκεια της Αρχαιότητας.

## Δείτε επίσης
*Κατάλογος πόλεων της Αρχαίας Ηπείρου

## Παραπομπές


Κατηγορία:Πόλεις της αρχαίας Ηπείρου
Κατηγορία:Εγκαταλελειμμένοι οικισμοί στην Ελλάδα
Πρωτάθλημα χειροσφαίρισης Α1 εθνικής κατηγορίας γυναικών 2005-2006

Το πρωτάθλημα Α1 Εθνικής χάντμπολ γυναικών της περιόδου 2005–06, ήταν το 13ο από την καθιέρωση της Α1 και συνολικά το 25ο πρωτάθλημα Ελλάδος στην ιστορία του γυναικείου χάντμπολ. Στο πρωτάθλημα μετείχαν δέκα ομάδες.

Πρωταθλήτρια αναδείχθηκε για 12η συνεχόμενη φορά και 9η ως αήττητη η Αναγέννηση Άρτας, καταβάλλοντας την μεγάλη ανταγωνίστριά της Ορμή Πάτρας με 2-0 νίκες στους τελικούς.

Στην Α2 υποβιβάστηκε ο Μακεδονικός καθώς και ο Κύδων Χανίων.

## Σύστημα διεξαγωγής
Οι δέκα ομάδες αγωνίστηκαν στην κανονική περίοδο σε δύο γύρους και συνολικά 18 αγωνιστικές. Οι δύο τελευταίες ομάδες μετά την ολοκληρωση των αγώνων της κανονικής περιόδου υποβιβάστηκαν στην Α2, ενώ οι έξι πρώτες συνέχισαν στα play off.

Στην προημιτελική φάση των play off αγωνίστηκαν οι ομάδες των θέσεων 3-6. Οι νικήτριες προκρίθηκαν ημιτελική φάση όπου βρίσκονταν ήδη οι δύο πρώτες τις κανονικής περιόδου, ενώ οι ηττημένες έδωσαν αγώνες κατάταξης για τις θέσεις 5 και 6. Οι νικήτριες των ημιτελικών προκρίθηκαν στο μεγάλο τελικό για την ανάδειξη του πρωταθλητή, ενώ οι ηττημένες αγωνίστηκαν για την τελική κατάταξη στις θέσεις 3 και 4. Όλες οι σειρές των play off κρίθηκαν στις δύο νίκες.

## Κανονική περίοδος
### Βαθμολογία

*Ο Κύδων έχει ένα μηδενισμό και -1 βαθμό.

## Play off
### Προημιτελική φάση

### Αγώνες κατάταξης, θέσεις 5–6

### Ημιτελική φάση

### Τελικοί, θέσεις 3–4

### Τελικοί, θέσεις 1–2

## Τελική κατάταξη

## Εξωτερικοί σύνδεσμοι
* Επίσημος ιστότοπος ΟΧΕ
* Βαθμολογίες Επίσημος ιστότοπος ΟΧΕ.
* Αποτελέσματα Επίσημος ιστότοπος ΟΧΕ.

2005 2006
Κατηγορία:Χειροσφαίριση το 2005
Κατηγορία:Χειροσφαίριση το 2006
Αγλαός

Ο **Αγλαός** ήταν ημι-μυθολογικός φτωχός πολίτης της Ψωφίδας στην Αρκαδία. Όταν ο Γύγης, Βασιλέας της Λυδίας ερώτησε το Δελφικό μαντείο εάν υπήρχε ευτυχέστερος του ιδίου άνδρας, το μαντείο ανέφερε τον Αγλαό ως ευτυχέστερο με βάση την ευτυχία του. Ο Παυσανίας τοποθετεί χρονολογικά τον Αγλαό στην εποχή βασιλείας του Κροίσου.

## Παραπομπές


Κατηγορία:Αρχαίοι Αρκάδες
Μίλαν Β΄ Ομπρένοβιτς

Ο **Μίλαν Β΄**, σερβικά Милан Обреновић (21 Οκτωβρίου 1819 - 8 Ιουλίου 1839) από τον Οίκο των Ομπρένοβιτς, ήταν πρίγκιπας της Σερβίας για 25 ημέρες του 1839.

## Η νεότητά του
Ήταν ο πρωτότοκος γιος του Μίλος Ομπρένοβιτς, αλλά ήταν ασθενικός από μικρός και η υγεία του ήταν αδύναμη σε όλη τη ζωή του. Σπούδασε στην Ανώτερη Σχολή (σήμερα Πανεπιστήμιο) του Βελιγραδίου, όπου σπούδασε τα Γαλλικά και τα Γερμανικά. Όταν το 1830 η Σερβία έγινε αυτόνομη, κατέστη διάδοχος.

## Πρίγκιπας της Σερβίας
Στις 13 Ιουνίου 1839 ο πατέρας του παραιτήθηκε υπέρ του Μίλαν Β'. Λόγω της ασθένειάς του, μάλλον δεν είχε συνείδηση του γεγονότος ότι ανέλαβε πρίγκιπας της Σερβίας· δεν εκδόθηκαν έγγραφα με το όνομά του. Απεβίωσε 25 ημέρες μετά στο Κραγκούγιεβατς, στις 8 Ιουλίου 1839 και τον διαδέχθηκε ο νεότερος αδελφός του Μιχάηλο. Ετάφη στο προάστειο Παλίλουλα του Βελιγραδίου και αργότερα μεταφέρθηκε στο ναό του αγίου Μάρκου στο κέντρο της πόλης. 

## Εικόνες

File:MilanIIIO.jpg|O Μίλαν Β΄ πρίγκιπας της Σερβίας


## Παραπομπές


## Πηγές
* Lars Ulwencreutz (November 2013). Ulwencreutz's The Royal Families in Europe V. Lulu.com. pp. 128–. ISBN 978-1-304-58135-8.

## Εξωτερικοί σύνδεσμοι
* 

Μιλαν
Κατηγορία:Πρίγκιπες της Σερβίας
Κατηγορία:Πριγκιπάτο της Σερβίας
Ώρα στο Αφγανιστάν

**Η ώρα στο Αφγανιστάν **είναι επίσημα η ζώνη ώρας UTC+04:30. Το Αφγανιστάν δεν εφαρμόζει τη θερινή ώρα. 

## Βάση δεδομένων ζώνης ώρας IANA
Το Αφγανιστάν έχει το αναγνωριστικό ζώνης ώρας Ασία/Καμπούλ. 

## Παραπομπές


Κατηγορία:Γεωγραφία του Αφγανιστάν
Γεώργιος Μούτσιος

Με το όνομα **Γεώργιος Μούτσιος** αναφέρονται οι:

* Γεώργιος Αθ. Μούτσιος, πολιτικός
* Γιώργος Μούτσιος, ηθοποιός
Επαρχία Σοζάκ

Η **επαρχία Σοζάκ **(, *Sozaq awdanı*, سوزاق اۋدانى) είναι μια επαρχία στην Περιφέρεια Τουρκιστάν στο νότιο Καζακστάν. Το διοικητικό κέντρο της επαρχίας είναι το χωριό Σολακκοργκάν. Πληθυσμός: 56,847 (εκτίμηση 2013) 51,935 (απογραφή 2009) 47,231 (απογραφή 1999). περιέχει το τιμητικό χωριό Σοζάκ. 

## Παραπομπές


Σοζακ
Σοζακ
Whole Lotta Rosie

Το ***Whole Lotta Rosie*** είναι ένα τραγούδι του Αυστραλιανού hard rock συγκροτήματος AC/DC. Το τραγούδι συμπεριλήφθηκε στον δίσκο *[[Let There Be Rock]]*, το οποίο κυκλοφόρησε τον Μάρτιο του 1977. Το κομμάτι το έγραψαν οι Μάλκολμ Γιανγκ, Άνγκους Γιανγκ και Μπον Σκοτ. Το 1978, κυκλοφόρησε και ως single. Το single σημείωσε επιτυχία στα ολλανδικά chart φτάνοντας στην 5η θέση.

## Παραπομπές


## Εξωτερικοί σύνδεσμοι
*[ Review of "Whole Lotta Rosie" by Allmusic]

Κατηγορία:Τραγούδια του 1977
Κατηγορία:Τραγούδια των AC/DC
Κατηγορία:Singles του 1978
Κατηγορία:Singles της Atco Records
Μουσταφά Πασάς Μπουσάτλι

Ο **Μουσταφά Ρεσίτ Πασάς Μπουσάτλι** (, 1797 – 27 Μαΐου 1860), που αποκαλείται και ***Ισκοδραλί*** (*από τη [[Σκόδρα]]*), ήταν Οθωμανός πολιτικός, ο τελευταίος κυβερνήτης (δια κληρονομικού δικαιώματος) της επαρχίας της Σκόδρας (1810-1831).

## Ιστορία
Ο Μουσταφά ήταν ο γιος του Καρά Μαχμούτ Μπουσάτλι. Διαδέχθηκε τον θείο του, Ιμπραήμ Πασά, το 1810 και έλαβε το αξίωμα του Βεζίρη, το 1812.

Το 1820 του δόθηκε το σαντζάκι του Βερατίου.

Κατά την Ελληνική Επανάσταση, ο Μουσταφά Πασάς (ή **Μουσταής**, κατά τους Έλληνες ιστορικούς της εποχής) οδήγησε τις δυνάμεις του εναντίον των Ελλήνων. Το καλοκαίρι του 1823 εκστράτευσε με 15.000 στρατιώτες στη Δυτική Ελλάδα μαζί με τον Ομέρ Βρυώνη ο οποίος διέθετε 6.000 άνδρες. Τη νύχτα 8 προς 9 Αυγούστου του 1823, oΜάρκος Μπότσαρης και 450 Σουλιώτες επιτέθηκαν στη εμπροσθοφυλακή του στρατού του Μουσταφά Πασά, κοντά στο Καρπενήσι, στην περίφημη μάχη του Κεφαλόβρυσου, προσπαθώντας να σταματήσουν την οθωμανική προέλαση. Η μάχη έληξε με οθωμανική ήττα, αλλά και τον θάνατο του Έλληνα οπλαρχηγού. Oι Τουρκαλβανοί προχώρησαν στην Αιτωλοακαρνανία, πολιόρκησαν το Αιτωλικό, αλλά τον Νοέμβριο του 1823 αναγκάστηκαν να υποχωρήσουν με βαριές απώλειες.

Το 1824 πέρασαν στη διοίκησή του οι επαρχίες της Οχρίδας και Ελμπασάν και έλαβε τον τίτλο του Σερασκέρη.

Όπως και ο πατέρας του, ο Μουσταφά είχε στόχο την μεγαλύτερη ανεξαρτησία από την Πύλη, και όταν ο Μαχμούτ Β΄ απείλησε να τον στερήσει από τα κληρονομικά δικαιώματα και προνόμια, ο Μουσταής έγινε εχθρικός προς τον σουλτάνο και ανέπτυξε φιλικές σχέσεις με τον σέρβο Πρίγκιπα Μίλος Ομπρένοβιτς, τους δυσαρεστημένους Βόσνιους και τον Μωχάμεντ Άλι της Αιγύπτου. Έτσι, κράτησε παθητική στάση στο πρώτο στάδιο του Ρωσο-τουρκικού Πολέμου (1828-29), και μόνον το Μάιο του 1829 εμφανίστηκε με τους Αλβανούς του στον Δούναβη, προελαύνοντας προς Σόφια και Φιλιππούπολη χωρίς, όμως, να λαμβάνει ενεργό μέρος στις μάχες.

Μετά τη σύναψη της ρωσο-τουρκικής ειρήνης το 1831, ο Μουσταφά μαζί με άλλους πασάδες της βόρειας Αλβανίας συγκρούστηκε με τον Μεγάλο Βεζίρη (μέσα Μαρτίου 1831). Ωστόσο αναγκάστηκε να υποχωρήσει, όταν ο Βεζίρης έστειλε τακτικό στρατό και, μετά από εξάμηνη πολιορκία στο κάστρο της Σκόδρας, παραδόθηκε στις 10 Νοεμβρίου του 1831. Με παρέμβαση όμως του Μέτερνιχ, έλαβε χάρη και μεταφέρθηκε στην Κωνσταντινούπολη.

Στη συνέχεια τον βρίσκουμε ως κυβερνήτη στην Άγκυρα (1846) και στην Ερζεγοβίνη (1853).  Η τελευταία του υπηρεσία ήταν στη Μεδίνα, όπου και πέθανε στις 27 Μαΐου του 1860.

## Σχόλια
Συχνά ονομάζεται *Işkodralı*. Στη σύγχρονη ιστοριογραφία, είναι γνωστός ως "Μουσταφά Πασά Bushatli". Ο Robert Elsie τον αποκαλεί με τον αλβανικό νεολογισμό "Μουσταφά Reshiti Πασά Bushatlliu".

## Παραπομπές


Κατηγορία:Οθωμανοί πολιτικοί
Κατηγορία:Πασάδες της Οθωμανικής Αυτοκρατορίας
Dirty Deeds Done Dirt Cheap (τραγούδι)

Το ***Dirty Deeds Done Dirt Cheap*** είναι ένα τραγούδι του αυστραλιανού hard rock συγκροτήματος AC/DC, το οποίο συμπεριλήφθηκε στον ομώνυμο δίσκο, του 1976. Το τραγούδι γράφτηκε από τους Μπον Σκοτ, Μάλκολμ Γιανγκ και Άνγκους Γιανγκ. Τον Οκτώβριο του 1976 κυκλοφόρησε και ως single στην Αυστραλία. Το 1977 κυκλοφόρησε και στο Ηνωμένο Βασίλειο, όπου τερμάτισε 47ο στα βρετανικά charts.

Το εν λόγω κομμάτι πρόκειται για ένα από τα δημοφιλέστερα του συγκροτήματος. Ο τηλεοπτικός σταθμός *[[VH1]]*, στη λίστα του με τα 40 Σπουδαιότερα Metal Τραγούδια το τοποθέτησε στην 24η θέση. Το 2009, ο ίδιος σταθμός, στη λίστα του με τα Σπουδαιότερα Hard Rock Τραγούδια, το τοποθέτησε στην 31η θέση.

## Παραπομπές


## Εξωτερικοί σύνδεσμοι
*AC/DC's official website

Κατηγορία:Τραγούδια του 1976
Κατηγορία:Τραγούδια των AC/DC
Κατηγορία:Singles του 1976
Κατηγορία:Singles του 1990
Κατηγορία:Singles της Albert Productions
Κατηγορία:Singles της Atco Records
Εθνική Οδός 108 (Ελλάδα)

Η **Εθνική Οδός 108 (ΕΟ108)** ή **Νότια Παράκαμψη Λάρισας** ή απλά **Περιφερειακός Λάρισας** είναι εθνική οδός της Ελλάδας η οποία παρακάμπτει την πόλη της Λάρισας. Συνδέει την Εθνική οδό 6 με την Εθνική οδό 1 και κατ' επέκταση με τον Αυτοκινητόδρομο Αθηνών - Θεσσαλονίκης - Ευζώνων, συνδέοντας τον αυτοκινητόδρομο με τη δυτική Θεσσαλία. Έχει μήκος 7 χιλιόμετρα και σε όλο το μήκος της αποτελείται από 1 λωρίδα ανά κατεύθυνση και ισόπεδους κόμβους. Η εθνική οδός κατασκευάστηκε στα μέσα της δεκαετίας του 1990 προκειμένου να αποσυμφορηστεί το κέντρο της Λάρισας από την αυξημένη κίνηση που παρατηρούνταν στις αρχές της δεκαετίας του 1990. Πλέον πάνω στην εθνική οδό βρίσκονται αρκετές σημαντικές υποδομές της Λάρισας, όπως τα Τ.Ε.Ι., το Πανεπιστημιακό Νοσοκομείο και από το 2010 το νέο γήπεδο της ΑΕΛ, το AEL FC Arena. Σε όλη τη διαδρομή της αποτελεί τμήμα της Ευρωπαϊκής Οδού 92.

## Διαδρομή
Η εθνική οδός ξεκινά από την οδό Ιωαννίνων, τμήμα της ΕΟ 6 δυτικά της Λάρισας και κατευθύνεται νότια της πόλης. Στα πρώτα 400 μέτρα βρίσκεται ο πρώτος ισόπεδος κόμβος ο οποίος συνδέει την οδό με τα Τ.Ε.Ι. της Λάρισας. Στη συνέχεια διασταυρώνεται με την οδό Δημητρίου Καραολή, η οποία συνδέει την οδό με το Πανεπιστημιακό Νοσοκομείο καθώς και με τη συνοικία της Νεάπολης και με την 1η Στρατία. Κινούμενοι ανατολικά στο 3ο χιλιόμετρο βρίσκεται το Διαχρονικό Μουσείο και το AEL FC Arena. Το νέο στάδιο βρίσκεται στην συμβολή της εθνικής οδού με τον δρόμο Λάρισας-Καρδίτσας και έτσι στα σχεδία είναι η κατασκευή ενός κυκλικού κόμβου στα ύψος του Διαχρονικού Μουσείου αλλά και η δημιουργία ενός ανισόπεδου κόμβου στη συμβολή με την Λάρισας-Καρδίτσας.  . Στη συνέχεια, στο 7ο χιλιόμετρο, διασταυρώνεται με την οδό Φαρσάλων, η οποία αποτελεί μέρος της ΕΟ 3 και της Ευρωπαϊκής οδού 65, η οποία συνδέει τη Λάρισα με τη Νίκαια, τα Φάρσαλα και τη Λαμία. Η εθνική οδός καταλήγει σε έναν ανισόπεδο κόμβο με την ΕΟ 1 η οποία οδηγεί στον Αυτοκινητόδρομο Αθηνών - Θεσσαλονίκης - Ευζώνων (Α1/Ε75).
Η εθνική οδός 108 περνάει νότια από τις εξής συνοικίες της Λάρισας:
* Άγιος Θωμάς *(στην Ιωαννίνων)*
* Λειβαδάκι
* Νεάπολη
* Ηπειρώτικα *(στην [[Εθνική Οδός Λάρισας-Καρδίτσας|Λάρισας-Καρδίτσας]]*)
* Νέα Πολιτεία
* Αβέροφ *(στη Φαρσάλων)*

## Κατάλογος Κόμβων

## Πηγές
* larissa-dimos.gr
* http://dlib.statistics.gr/Book/GRESYE_02_2007_00001.pdf Σύμφωνα με το Μητρώο Εθνικών Οδών της ΕΣΥΕ, 1998
* Openstreetmap Maps

## Παραπομπές


108
Φραγκίσκος Β΄ Κρίσπος

Ο **Φραγκίσκος Β΄ Κρίσπος** (1417 - 1463), ήταν κύριος της Σαντορίνης και αργότερα δούκας της Νάξου (1463).

Ο Φραγκίσκος Β΄ ήταν ο πρωτότοκος γιος του Νικολό, αυθέντη της Σύρου και της Σαντορίνης, και της Ευδοκίας (Βαλέντζας) Μεγάλης Κομνηνής, κόρης του Δαυίδ, τελευταίου αυτοκράτορα της Τραπεζούντας. Ο πατέρας του κληροδότησε τη Σαντορίνη σε αυτόν, τη Σύρο στον Αντώνιο, ενώ ο τρίτος αδελφός Μάρκος έγινε Ιωαννίτης ιππότης. Από τις επτά αδελφές του, η Φιορέντσα ήταν μητέρα της Κατερίνας Κορνάρο, τελευταίας βασίλισσας της Κύπρου. Ο πατέρας του ήταν ο μικρότερος αδελφός του Γουλιέλμου Β' και είχαν συμφωνήσει να διαδεχθεί τον Γουλιέλμο Β' ο Νικολό. Ο πατέρας του όμως απεβίωσε το 1450, έτσι η συμφωνία ίσχυε για τον γιο του Φραγκίσκο. Πράγματι όταν το 1463 απεβίωσε ο γέρων πια θείος του, τον διαδέχθηκε. Σε λίγο ο νέος δούκας της Νάξου ασθένησε βαριά και πήγε στην (υπό Βενετική κυριαρχία) Κορώνη σε ιατρό, απεβίωσε όμως αργότερα εκεί.

Τον διαδέχθηκαν οι γιοί του, πρώτα ο Ιάκωβος Γ΄ Κρίσπος και έπειτα ο Ιωάννης Γ΄ Κρίσπος.

## Οικογένεια
Ο Φραγκίσκος Β΄ νυμφεύτηκε πρώτα τη Γουλιέλμα Τζόρτζι, χωρίς να αποκτήσει απογόνους και έπειτα την Πετρονίλα Μπέμπο με την οποία απέκτησε τα εξής τέκνα:
* Μαργαρίτα, παντρεύτηκε πρώτα τον Μάρκο Κουιρίνι και έπειτα τον Αμπρόζιο Κονταρίνι
* Ιάκωβος Γ΄ Κρίσπος, δούκας της Νάξου, νυμφεύτηκε την Κατερίνα Γκοζαντίνι
* Ιωάννης Γ΄ Κρίσπος, δούκας της Νάξου, που η σύζυγός του ήταν από την οικογένεια Μοροζίνι.

## Παραπομπές



## Πηγές

*W. Miller Η Φραγκοκρατία στην Ελλάδα 1204-1566 , Γ' έκδοση 1997

Κατηγορία:Δούκες της Νάξου
Κατηγορία:Οίκος των Κρίσπων
Κατηγορία:Άρχοντες της Σαντορίνης
Κατηγορία:Άρχοντες της Σύρου
Μαμιχλαπιναταπάι

Η λέξη ***Μαμιχλαπιναταπάι*** (αγγλικά: *Mamihlapinatapai*) είναι λέξη της γλώσσας Γιαγκάν της Γης του Πυρός, και αναφέρεται στο Βιβλίο Γκίνες ως η «πιο συνοπτική λέξη», και θεωρείται (για παράδειγμα από τον Αυστριακό συγγραφέα Κλέμενς Μπέργκερ), ως μία από τις πιο δύσκολες λέξεις για μετάφραση.

## Νόημα
Αυτή φέρεται να αναφέρεται σε «Μια ματιά που μοιράζονται δύο άτομα, που ο ένας επιθυμεί να του προσφέρει κάτι ο άλλος, το οποίο θέλουν και οι δύο, αλλά δεν είναι διατεθειμένοι να το προτείνουν ή να το προσφέρουν στον εαυτό τους.»

Μια ελαφρώς διαφορετική ερμηνεία της έννοιας υπάρχει επίσης: «Είναι αυτό το βλέμμα, όταν δύο άνθρωποι μοιράζονται μια άρρητη, αλλά ιδιωτική στιγμή που ο καθένας γνωρίζει τι σκέπτεται ο άλλος και συμφωνεί με αυτό που εκφράζεται μέσω μιας ουσιαστικής σιωπής.» Είναι, επίσης, αναφερομένη σε βιβλία και άρθρα σχετικά με την Θεωρία παιγνίων που σχετίζεται με το δίλημμα του εθελοντή.

Είναι, αναφερόμενη στο *Defining the World* για τις δυσκολίες που αντιμετώπισε ο Σάμιουελ Τζόνσον στην προσπάθεια να καταλήξουμε σε συνοπτικούς, αλλά ακριβής, ορισμούς των λέξεων. Είναι, επίσης, αναφερόμενη στο ντοκιμαντέρ, *Life in a Day* (2011), για την απάντηση στην ερώτηση «τι αγαπάς;».

## Μορφολογία
Αποτελείται από το παθητικό αυτοπαθές πρόθεμα μα (μαμ μπροστά από φωνήεντα), τη ρίζα ιχλάπι που σημαίνει αναποφασιστικότητα για το τι θα γίνει μετά, την κατάληξη της στατικής μορφής του ρήματος -ν, μια κατάληξη επιτυχίας -άτα, και την κατάληξη του δυικού -απάι, η οποία μαζί με το αυτοπαθές μαμ- έχει αλληλοπαθή σημασία.

## Στην μαζική κουλτούρα
* Το *Mamihlapinatapai* ήταν ο τίτλος μιας έκθεσης και αυτοδημοσίευσε τον κατάλογο της έκθεσης ο Max Pinckers και ο Michiel Burger στο Πολιτιστικό Κέντρο της Φλάνδρας του Άμστερνταμ, De Brakke Grond, το 2012.
* Το "Mamihlapinatapai" είναι ένα τραγούδι από τον Ronny Cox από το άλμπουμ του Ronny Cox Live το 2004.

## Παραπομπές


Κατηγορία:Λέξεις
FIFA 2000

Το ***FIFA 2000*** (γνωστό ως ***FIFA 2000: Major League Soccer*** στην Αμερική) είναι βιντεοπαιχνίδι αθλητισμού που δημιουργήθηκε από την EA Canada και εκδόθηκε από την Electronic Arts. Είναι το έβδομο παιχνίδι της σειράς *[[FIFA (σειρά βιντεοπαιχνιδιών)|FIFA]]*. Κυκλοφόρησε το 1999 για τα Microsoft Windows και το PlayStation και αργότερα από τη Tiertex Design Studios και THQ για το Game Boy Color.

## Περιγραφή
Ανάμεσα στις πρωτοπορίες του παιχνιδιού ήταν η ικανότητα που έδινε στον παίκτη να παίζει συνεχόμενες σεζόν, πράγμα που του έδινε την ευκαιρία να αγωνίζεται είτε για προαγωγή είτε για υποβιβασμό στον διαγωνισμό του Ευρωπαϊκού Κυπέλλου.

Ο σχολιασμός από τη Βρετανική έκδοση του παιχνιδιού παρέχεται από τους σχολιαστές του BBC John Motson, Mark Lawrenson και Chris Waddle. Η Αμερικάνικη έκδοση παρέχει σχολιασμό από τους Phil Schoen και Julie Foudy. Σχολιασμοί από άλλες χώρες υπάρχουν για τις Γερμανικές, Ισπανικές, Γαλλικές, Ιταλικές, Εβραϊκές, Ιαπωνικές, Ελληνικές και Βραζιλιάνικες εκδόσεις.

## Υποδοχή

Το παιχνίδι δέχτηκε θετικές κριτικές, εκτός από την Game Boy Color έκδοση, η οποία έχει ένα σκορ 46.50% στο GameRankings. Το ίδιο έδωσε στην έκδοση PlayStation ένα 87.27% και στην PC έκδοση ένα 85.41%.

## Παραπομπές


## Εξωτερικοί σύνδεσμοι
* ''FIFA 2000'' στο MobyGames
* Game Boy Color έκδοση του ''FIFA 2000'' στο MobyGames

Κατηγορία:Βιντεοπαιχνίδια του 1999
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Game Boy Color
Κατηγορία:Βιντεοπαιχνίδια της Electronic Arts
Κατηγορία:Βιντεοπαιχνίδια αθλητισμού
Κατηγορία:FIFA (σειρά βιντεοπαιχνιδιών)
Επαρχία Μαγκζάν Ζουμπαμπάγιεφ

Η **επαρχία Μαγκζάν Ζουμαμπάγιεφ** () είναι μια επαρχία στην Περιφέρεια Βόρειου Καζακστάν στο βόρειο Καζακστάν. Το διοικητικό κέντρο της επαρχίας είναι η το . Πληθυσμός: 34,055 (εκτίμηση 2013) 36,924 (απογραφή 2009) 49,679 (απογραφή 1999).

## Παραπομπές


Μαγκζαν Ζουμπαμπαγιεφ
Σεργκεγιέβκα

Η **Σεργκεγιέβκα** () είναι πόλη και το διοικητικό κέντρο της επαρχίας Σαλ-Ακίν της περιφέρειας Βόρειου Καζακστάν του Καζακστάν. Πληθυσμός: 7,661 (απογραφή 2009)9,470 (απογραφή 1999).Σύντομα λέγεται και σε Σεργκέγιεφ. 

## Παραπομπές

Κατηγορία:Πόλεις του Καζακστάν
Οτεγκέν Μπατίρ

Το **Οτεγκέν Μπατίρ **() είναι οικισμός και διοικητικό κέντρο της επαρχίας Ίλε στην περιφέρεια Αλμάτι του νοτιοανατολικού Καζακστάν. Πληθυσμός: 20,163 (2009 αποτελεσμάτων της Απογραφής) 17,301 (1999 αποτελεσμάτων της Απογραφής).

## Παραπομπές


Κατηγορία:Πόλεις του Καζακστάν
Κατηγορία:Περιφέρεια Αλμάτι
Σφουφ

Το **σφουφ** (*sfouf*), είναι κέικ αποτελούμενο από αμύγδαλο και σιμιγδάλι. Παρασκευάζεται από αλεύρι σιμιγδάλης αρωματισμένο με κουρκουμά, ζάχαρη και κουκουναρόσπορο.

## Παραπομπές


Κατηγορία:Λιβανέζικη κουζίνα
Κατηγορία:Κέικ
Σφουφ
Άλεξ Ρώτα

Η **Άλεξ Ρώτα** (*[[αγγλικά]] : Alex Rotas*) είναι πρώην πρωταθλήτρια της αντισφαίρισης και σήμερα (2016) επαγγελματίας φωτογράφος.

## Βιογραφία
Γεννήθηκε στις 16 Σεπτεμβρίου 1949 στο Λονδίνο από Έλληνα πατέρα και Βρετανή μητέρα, η ίδια κατέχει και τις δύο υπηκοότητες και μένει στο Μπρίστολ αλλά η οικογένεια της, παιδιά και εγγόνια της, ζουν μόνιμα στην Ελλάδα. Σπούδασε στα πανεπιστήμια του Κέμπριτζ, του Δυτικού Μίσιγκαν και στο Μπαθ Σπα γεωγραφία, ειδική αγωγή και οπτική κουλτούρα. Αργότερα δίδαξε σε παιδιά με κώφωση. 

## Αθλητική καριέρα
Σε νεαρή ηλικία αγωνίστηκε στο Πανελλήνιο πρωτάθλημα σαν αθλήτρια του Ομίλου Αντισφαίρισης Αθηνών. Ήταν δεύτερη στο μονό γυναικών το 1966 όπου έχασε στον τελικό από την Διονυσία Αστερή με 6-4 και 6-2, την ίδια χρονιά ήταν 4η στην πανελλήνια κατάταξη γυναικών.

Με την εθνική Ελλάδος συμμετείχε στο Φεντ Καπ του 1972 όπου στο διπλό γυναικών με συμπαίκτρια την Διονυσία Αστερή έχασαν από το Γερμανικό δίδυμο. Σήμερα, 2016, συνεχίζει να αγωνίζεται ερασιτεχνικά και ανήκει στον βρετανικό σύλλογο *Avon Vets*.

## Επαγγελματική καριέρα
Ασχολήθηκε με την φωτογραφία,φωτογραφίζει αθλητές μεγάλης ηλικίας που συμμετέχουν σε διοργανώσεις παλαιμάχων και αθλητές της δεκαετίας 60, 70 και 80. Έχει εκδώσει την δουλειά της στα παρακάτω βιβλία:

# *Growing Old Competitively: Photographs of Masters Athletes *, 2014
# *Migratory Settings. (Thamyris/Intersecting: Place, Sex and Race)*, 2012
# *Clothes for Living and Dying*, 2012

## Παραπομπές


Κατηγορία:Ελληνίδες αθλήτριες της αντισφαίρισης
Κατηγορία:Βρετανοί φωτογράφοι
Κατηγορία:Αθλητές του ΟΑΑ
T2 Trainspotting

Το ***T2 Trainspotting*** είναι βρετανοαμερικανική ταινία του 2017 σε σκηνοθεσία του Ντάνι Μπόιλ. Το σενάριο είναι του Τζον Χοτζ και βασίζεται στο μυθιστόρημα *Porno* του Ίρβιν Γουέλς.

Είναι η συνέχεια του ''Trainspotting'', που προβλήθηκε το 1996.

## Πλοκή
Ο Μαρκ επιστρέφει στη Σκωτία, όπου συναντά ξανά τους παλιούς του φίλους.

## Διανομή

## Παραπομπές

## Εξωτερικοί σύνδεσμοι

*Σελίδα στην IMDb

Κατηγορία:Βρετανικές ταινίες της δεκαετίας 2010
Κατηγορία:Αμερικανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες του 2017
Κατηγορία:Ταινίες συσχετιζόμενες με ναρκωτικά
Κατηγορία:Βρετανικές αστυνομικές δραματικές ταινίες
Κατηγορία:Βρετανικές αστυνομικές κωμικές ταινίες
Κατηγορία:Βρετανικές ταινίες μαύρης κωμωδίας
Κατηγορία:Βρετανικές buddy ταινίες
Κατηγορία:Αμερικανικές αστυνομικές δραματικές ταινίες
Κατηγορία:Αμερικανικές αστυνομικές κωμικές ταινίες
Κατηγορία:Αμερικανικές δραματικές ταινίες
Κατηγορία:Αμερικανικές ταινίες μαύρης κωμωδίας
Κατηγορία:Αμερικανικές buddy ταινίες
Κατηγορία:Αμερικανικές υπερφυσικές ταινίες
Ώρα στο Ουζμπεκιστάν

**Η ώρα στο Ουζμπεκιστάν **είναι 5 ώρες μπροστά από τον UTC, η UTC+05:00. Πλέον δεν χρησιμοποιείται θερινή ώρα, αλλά χρησιμοποιόταν κατά την Σοβιετική περίοδο. 

Πριν από την διάλυση της Σοβιετικής ένωσης υπήρχαν δύο ζώνες ώρας στο Ουζμπεκιστάν. Ακόμη στην σοβιετική περίοδο υπήρχαν σε σχεδόν όλες τις ζώνες χρήση θερινής ώρας. Το δυτικό μέρος χρησιμοποιούσε την **ώρα [[Σαμαρκάνδης]] **5 ώρες τον χειμώνα και 6 το καλοκαίρι από τον** **UTC. Το ανατολικό μέρος χρησιμοποιούσε την **ώρα [[Τασκένδη|Τασκένδης]]** 6 ώρες τον χειμώνα και 7 ώρες μπροστά το καλοκαίρι από τον UTC.Το 1991 τα ρολόγια δεν μετακινήθηκαν μια ώρα μπροστά την άνοιξη για να υπάρχει θερινή ώρα μόνο το καλοκαίρι. Μετά η Τασκένδη και το ανατολικό Ουζμπεκιστάν μετακινήθηκαν μια ώρα πίσω και το αποτέλεσμα ήταν μια ενιαία ζώνη ώρας 5 ώρες μπροστά από τον UTC.

## Δείτε επίσης
* GMT
* Ζώνη ώρας
* UTC+05:00
* Ουζμπεκιστάν

## Παραπομπές


Ουζμπεκισταν
Ωρα
Καρατάου (Καρακαλπακστάν)

Το **Καρατάου** (ουζμπεκικά: Karatau/Каратау, ρωσικά: Каратау) είναι ένας αστικού τύπου οικισμός στην Αυτόνομη Δημοκρατία του Καρακαλπακστάν, στο βορειοδυτικό Ουζμπεκιστάν. Ο πληθυσμός είναι περίπου 2.100 κάτοικοι σήμερα.

Κατηγορία:Γεωγραφία του Ουζμπεκιστάν
Ώρα στο Ανατολικό Τιμόρ

Το Ανατολικό Τιμόρ χρησιμοποιεί τη ζώνη ώρας UTC+09:00. Η Ινδονησία, που συνορεύει η χώρα είναι μια ώρα πίσω σε σχέση με το Ανατολικό Τιμόρ. Δεν έχει χρησιμοποιηθεί ποτέ η θερινή ώρα, λόγω της κοντινής απόστασης από τον Ισημερινό, και επίσης το φάσμα ημέρας-νύχτας είναι μικρό.

## Βάση δεδομένων ζώνης ώρας IANA
Στη βάση δεδομένων ζώνης ώρας IANA, για το Ανατολικό Τιμόρ υπάρχει το αναγνωριστικό Ασία/Ντίλι στο αρχείο zone.tab.

Κατηγορία:Ανατολικό Τιμόρ
Απημοσύνη

Στην ελληνική μυθολογία η **Απημοσύνη** ήταν κόρη του βασιλιά της Κρήτης Κατρέως και εγγονή του Μίνωα και της Πασιφάης. Αδέλφια της Απημοσύνης ήταν οι Αερόπη, Κλυμένη και Αλθαιμένης.

## Μυθολογία
Ο Κατρέας είχε λάβει χρησμό που έλεγε ότι θα πέθαινε από το χέρι ενός παιδιού του. Τον χρησμό αυτό δεν τον φανέρωσε στα παιδιά του, αλλά έτυχε και τον πληροφορήθηκαν ο Αλθαιμένης και η Απημοσύνη, οπότε με δική τους πρωτοβουλία έφυγαν από την Κρήτη και εγκαταστάθηκαν στη Ρόδο, όπου ίδρυσαν την πόλη Κρητηνία. Ο Ερμής είδε και ερωτεύτηκε την Απημοσύνη, αλλά εκείνη τον απέφυγε, καθώς ήταν πιο γρήγορη από αυτόν. Έτσι ο Ερμής έστρωσε στο δρόμο γδαρμένα δέρματα. Η Απημοσύνη σκόνταψε σε ένα από αυτά, έπεσε και έτσι ο Ερμής την έπιασε και τη βίασε. Η Απημοσύνη το είπε στον αδελφό της, αλλά ο Αλθαιμένης, νομίζοντας ότι ήταν κάποια δικαιολογία, την σκότωσε με κλωτσιές.

## Πηγές


## Βιβλιογραφία
Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Απημοσυνη
Ώρα στην Ιορδανία

Η ώρα στην Ιορδανία είναι η Χειμερινή ώρα Αραβίας (AST) (UTC+03:00), ακολουθώντας έτσι όλο το χρόνο την ίδια ώρα με την Τουρκία και τη Σαουδική Αραβία.

Από το 1985 έως το 2022 η Ιορδανία χρησιμοποιούσε την ώρα ανατολικής Ευρώπης (UTC+2) τον χειμώνα και την θερινή ώρα (UTC+03:00) το καλοκαίρι. Αυτές οι αλλαγές δεν συμβαίνουν πάντα τον ίδιο καιρό. Η εφαρμογή της θερινής ώρας στην Ιορδανία ξεκινούσε την τελευταία Παρασκευή του Μαρτίου ή την πρώτη Παρασκευή του Απριλίου και τελείωνε την τελευταία Παρασκευή του Οκτωβρίου.

Τον Οκτώβριο του 2022 η Ιορδανία αποφάσισε να χρησιμοποιήσει την ζώνη ώρας UTC+3 όλο το χρόνο, καταργώντας έτσι την θερινή ώρα. Το ίδιο είχε κάνει και η Συρία, την ίδια περίοδο. Η Ιορδανία κατήργησε την θερινή ώρα και το 2012, αλλά επέστρεψε τον Δεκέμβριο του 2013 στη χειμερινή ώρα.

## Παραπομπές


Κατηγορία:Ιορδανία
Αλθαιμένης

Στην Αρχαία ελληνική μυθολογία ο **Αλθαιμένης** ήταν ο μοναδικός γιος του βασιλιά της Κρήτης Κατρέως και εγγονός του Μίνωα και της Πασιφάης, αδελφές του ήταν η Αερόπη, η Κλυμένη και η Απημοσύνη. Ο Αλθαιμένης σκότωσε τον πατέρα του χωρίς να γνωρίζει ποιος είναι εκπληρώνοντας χρησμό που είχε πάρει ο ίδιος ο Κατρέας. Τις πληροφορίες σχετικά με τον Αλθαιμένη τις γνωρίζουμε από πηγές που παρέχουν ο Διόδωρος Σικελιώτης και η Βιβλιοθήκη Απολλοδώρου. Σύμφωνα με τον Διόδωρο ο Αλθαιμένης πήρε χρησμό ότι θα σκοτώσει ο ίδιος τον πατέρα του, με πολλούς οπαδούς του μετανάστευσε στην Ρόδο όπου ίδρυσε στο υψηλότερο όρος Αττάβυρος το ιερό του Αττάβυρου Διός και παραλιακά μια πόλη την Κρητηνία που είναι σήμερα βυθισμένη. Πολλά χρόνια αργότερα ο υπέργηρος Κατρέας έφτασε στην Ρόδο αναζητώντας τον γιο του για να του παραδώσει τον θρόνο, ο Αλθαιμένης τον πέρασε για πειρατή και τον σκότωσε με ένα ακόντιο. Ο Αλθαιμένης έμαθε ότι σκότωσε τον ίδιο τον πατέρα του όπως είχε πεί ο χρησμός και πέθανε από την λύπη του, οι κάτοικοι της Ρόδου τον λάτρεψαν σαν τοπικό ήρωα.

Η Βιβλιοθήκη του Απολλόδωρου λέει αντίστοιχα ότι ο Κατρέας πήρε χρησμό ότι θα τον σκοτώσει ένα από τα παιδιά του, προσπάθησε να τον κρατήσει κρυφό αλλά ο Αλθαιμένης το έμαθε και δραπέτευσε στην Ρόδο μαζί με την αδελφή του Απημοσύνη. Την Απημοσύνη ερωτεύτηκε έντονα ο θεός Ερμής, η ίδια προσπαθούσε να τον αποφύγει με κάθε μέσο μέχρι που την έριξε στην παγίδα και την βίασε, το είπε στον αδελφό της αλλά εκείνος το θεώρησε σαν δικαιολογία και την ξυλοκόπησε μέχρι θανάτου. Ο Κατρέας έφτασε στην Ρόδο πολλά χρόνια αργότερα αναζητώντας τον γιο του για να τον διαδεχτεί στον θρόνο της Κρήτης αλλά οι βοσκοί τον πέρασαν για πειρατή. Μάταια προσπάθησε ο Κατρέας να τους εξηγήσει τον σκοπό του ταξιδιού του στη Ρόδο: τα γαβγίσματα των τσοπανόσκυλων έπνιγαν τις φωνές του. Με την όλη αναταραχή ήρθε και ο Αλθαιμένης, ο οποίος πέταξε το ακόντιό του στον υποτιθέμενο εχθρό και έτσι εκπληρώθηκε ο χρησμός. Ο Αλθαιμένης ωστόσο μέσα σε λίγη ώρα διεπίστωσε την ταυτότητα του ξένου, οπότε παρακάλεσε τους θεούς να ανοίξει η γη και να τον καταπιεί, πράγμα που έγινε (στην κυριολεξία).

## Γενεαλογία

## Παραπομπές


## Πηγές
*Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
*Apollodorus, Apollodorus, The Library, with an English Translation by Sir James George Frazer, F.B.A., F.R.S. in 2 Volumes. Cambridge, Massachusetts, Harvard University Press; London, William Heinemann Ltd. 1921. Online version at the Perseus Digital Library.
*Diodorus Siculus, Diodorus Siculus: The Library of History. Translated by C. H. Oldfather. Twelve volumes. Loeb Classical Library. Cambridge, Massachusetts: Harvard University Press; London: William Heinemann, Ltd. 1989. Online version by Bill Thayer
*Gantz, Timothy, Early Greek Myth: A Guide to Literary and Artistic Sources, Johns Hopkins University Press, 1996.
*Smith, William; Dictionary of Greek and Roman Biography and Mythology, London (1873). Online version at the Perseus Digital Library

Αλθαιμενης
Gods of War

Το **Gods of War** είναι το δέκατο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 23 Φεβρουαρίου του 2007 μέσω της δισκογραφικής εταιρείας Magic Circle Music.

Τα τραγούδια του άλμπουμ παρουσίασαν κοινό στιχουργικό περιεχόμενο, αναφερόμενα σε Θεούς του πολέμου από διάφορες μυθολογίες. Αυτός ήταν ο τελευταίος στούντιο δίσκος του συγκροτήματος με το ντράμερ Σκοτ Κολούμπους στη σύνθεση του, ο οποίος πέθανε το 2011.

Το συγκρότημα είχε επιστρέψει στις ζωντανές εμφανίσεις δύο χρόνια πριν την κυκλοφορία του δίσκου, όταν περιόδευσε μαζί με τους Rhapsody of Fire και τους HolyHell στις Ηνωμένες Πολιτείες. Η περιοδεία συνεχίστηκε στην Ευρώπη την άνοιξη του 2006 με την ονομασία "Demons, Dragons And Warriors Tour", συνοδευόμενη από την κυκλοφορία του σινγκλ "*The Sons Of Odin*" που μπήκε στο φινλανδικό Top-20 και έφθασε ως την τρίτη θέση των καταλόγων επιτυχιών της Δανίας και της Ουγγαρίας.

Το άλμπουμ σκαρφάλωσε στη δεύτερη θέση των γερμανικών τσαρτ και το Top-10 στην Αυστρία, ενώ επιτυχία γνώρισε στα σκανδιναβικά κράτη, την Ελβετία και την Ιταλία και βραβεύθηκε ως χρυσός δίσκος στη Ρωσία.

Για την προώθηση του, οι Manowar περιόδευσαν και πάλι με τους Rhapsody of Fire και τους HolyHell, ενώ κατά την περιοδεία αυτή ηχογραφήθηκε το άλμπουμ "*[[Gods of War Live]]*", το οποίο κυκλοφόρησε την ίδια χρονιά.

## Τραγούδια
* *Όλες οι συνθέσεις πραγματοποιήθηκαν από τον [[Τζόι Ντι Μάιο|Joey DeMaio]], εκτός αν σημειώνεται διαφορετικά.*

## Θέσεις τσαρτ

## Βραβεία
***Gods of War*** *(άλμπουμ)*

* Ρωσία (*NFPF Certification*): Χρυσός 

## Τα μέλη του συγκροτήματος
Το "*Gods of War*" ηχογραφήθηκε από τους εξής μουσικούς:
* Έρικ Άνταμς - φωνητικά
* Καρλ Λόγκαν - κιθάρα, πλήκτρα
* Τζόι Ντι Μάιο - μπάσο, πλήκτρα, αφήγηση
* Σκοτ Κολούμπους - τύμπανα, κρουστά

## Παραπομπές


## Πηγές
* GODS OF WAR | Manowar
* Gods of War - Manowar | Songs, Reviews, Credits | AllMusic
* Manowar - Gods of War - Encyclopaedia Metallum: The Metal Archives

Κατηγορία:Δισκογραφία των Manowar
Κατηγορία:Άλμπουμ του 2007
Αποχέτευση

thumb|right|350px|αποχέτευση στην αρχαία Αθήνα
Η **αποχέτευση** είναι η υποδομή που απομακρύνει τα λύματα ή και την (επιφανειακή ή όχι) απορροή ομβρίων από κατοικημένες περιοχές. Συνήθως καταλήγει στην είσοδο μιας μονάδας επεξεργασίας λυμάτων ή και σε κάποιο σημείο απόρριψής τους στο περιβάλλον. Είναι ένα σύστημα σωληνώσεων, φρεατίων, υπονόμων, θαλάμων (προσωρινής) συγκέντρωσης,  κ.τ.λ., που απομακρύνει όμβρια ύδατα ή και λύματα, αστικά ή και βιομηχανικά. Ανάλογα με τον ορισμό της, η αποχέτευση διαφέρει ή συμπίπτει με το σύστημα απορροής ομβρίων. Τυπικά διαφέρουν, αλλά συχνά συγχέονται μεταξύ τους, γιατί τα ομώνυμα συστήματα, άλλοτε είναι διαφορετικά, αλλά συνηθέστερα συμπίπτουν, συνήθως ανάλογα με το κατά πόσο χρήσιμα θεωρούνται για μια περιοχή τα όμβρια ύδατα για κάποιες εφαρμογές.

## Πτυχές σχεδιασμού
Το κύριο τμήμα ενός συστήματος αποχέτευσης αποτελείται από μεγάλους σωλήνες (π.χ. υπονόμους ή υγειονομικούς υπονόμους) που μεταφέρουν λύματα ή και όμβρια ύδατα από τα σημεία παραγωγής ή συλλογής τους σε κάποιο σημείο διαχείρησης, επεξεργασίας ή και απόρριψης στο περιβάλλον. Οι τύποι αποχετεύσεων περιλαμβάνουν:
* Συνδυασμένους υπονόμους.
* Υγειονομικούς υπονόμους.
* Απλοποιημένη απορροή ομβρίων.
* Απορροή ομβρίων υπερχείλισης 
* Αποχέτευση ακαθάρτων.
* Αποχέτευση νερών υδροφόρου ορίζοντα

## Παραπομπές


## Εξωτερικοί σύνδεσμοι
* 
* 

Κατηγορία:Δημόσια Υγιεινή
Gods of War Live

Το **Gods of War Live** είναι διπλό, ζωντανά ηχογραφημένο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 6 Ιουλίου του 2007 μέσω της δισκογραφικής εταιρείας Magic Circle Music.

Οι ηχογραφήσεις του πραγματοποιήθηκαν κατά την περιοδεία για την προώθηση του δίσκου "*[[Gods of War]]*", όπου τις εμφανίσεις του συγκροτήματος άνοιγαν οι Rhapsody of Fire και HolyHell.

Στο πρώτο μέρος του άλμπουμ, οι Manowar παίζουν κομμάτια από την παλιότερη δισκογραφία τους, ενώ στο δεύτερο μέρος τα τραγούδια προέρχονται από τον τελευταίο, μέχρι τότε, δίσκο τους, με εξαίρεση το "*The Crown and the Ring*" που κλείνει το άλμπουμ, το οποίο προέρχεται από το "*[[Kings of Metal]]*".

## Τραγούδια
### Μέρος πρώτο
# "Manowar" (Ross the Boss, DeMaio) – 5:29
# "Call to Arms" (DeMaio) – 4:58
# "Gloves of Metal" (Ross the Boss, DeMaio) – 5:32
# "Each Dawn I Die" (Ross the Boss, DeMaio) – 4:13
# "Holy War" (DeMaio) – 5:08
# "Mountains" (DeMaio) – 8:05
# "The Oath" (DeMaio) – 4:16
# "Secret of Steel" (Ross the Boss, DeMaio) – 6:06
# "Son of William's Tale" (DeMaio) – 4:22
# "The Gods Made Heavy Metal" (Logan, DeMaio) – 6:18
# "Die For Metal" (Logan, DeMaio) – 4:54
# "Kings of Metal" (Ross the Boss, DeMaio) – 3:32
# "Warriors of the World United" (DeMaio) – 6:43
# "Black Wind, Fire and Steel" (DeMaio) – 7:50

### Μέρος δεύτερο
# "The Blood of Odin" (DeMaio) – 3:57
# "The Sons of Odin" (DeMaio) – 6:21
# "Glory, Majesty, Unity" (DeMaio) – 3:29
# "Gods of War" (DeMaio) – 7:20
# "Army of the Dead, Part II" (DeMaio) – 2:26
# "Odin" (DeMaio) – 5:19
# "Hymn of the Immortal Warriors" (DeMaio) – 5:33
# "The Crown and the Ring" (DeMaio) – 2:47

## Θέσεις τσαρτ
***Gods of War Live*** *(άλμπουμ)*

***Επίσημη κυκλοφορία: [[6 Ιουλίου]] [[2007]]***

## Τα μέλη του συγκροτήματος
Το "*Gods of War Live*" ηχογραφήθηκε από τους εξής μουσικούς:
* Έρικ Άνταμς - φωνητικά
* Καρλ Λόγκαν - κιθάρα
* Τζόι Ντι Μάιο - μπάσο, πλήκτρα
* Σκοτ Κολούμπους - τύμπανα

;*Γκεστ συμμετοχές*
* Τζο Ρόζλερ - πλήκτρα
* Βόλφγκανγκ Σμιντ - πλήκτρα

## Παραπομπές


## Πηγές
* GODS OF WAR LIVE | Manowar
* Gods of War Live - Manowar | Songs, Reviews, Credits | AllMusic
* Manowar - Gods of War Live - Encyclopaedia Metallum: The Metal Archives

Κατηγορία:Δισκογραφία των Manowar
Κατηγορία:Άλμπουμ του 2007
Μπερνάρ Καζνέβ

Ο **Μπερνάρ Καζνέβ** (, 2 Ιουνίου 1963) είναι Γάλλος πολιτικός, μέλος του Σοσιαλιστικού Κόμματος και Πρωθυπουργός από τις 6 Δεκεμβρίου 2016.

Βουλευτής της Μανς, Δήμαρχος του Σερμπούρ-Οκτεβίλ και Πρόεδρος της Αστικής Κοινότητας του Σερμπούρ, εγκατέλειψε τα παραπάνω αξιώματα το 2012, έπειτα από τον ορισμό του ως Υπουργό Ευρωπαϊκών Υποθέσεων εντός της Κυβέρνησης Ζαν-Μαρκ Αιρώ. Την αμέσως επόμενη χρονιά, κατέστη Υπουργός Προϋπολογισμού έπειτα από την παραίτηση του Ζερόμ Καϋζάκ. Ορισμένος, στις 2 Απριλίου 2014, ως Υπουργός Εσωτερικών εντός των κυβερνήσεων Μανουέλ Βαλλς Α΄ και Β΄, βρέθηκε αντιμέτωπος με ένα δίχως προηγούμενο κύμα ισλαμιστικής τρομοκρατίας, το οποίο και βύθισε στο πένθος τη Γαλλία μεταξύ του Ιανουαρίου του 2015 και του Ιουλίου του 2016. 

Έπειτα από την παραίτηση του Μανουέλ Βαλλς, υποψηφίου στις Σοσιαλιστικές Προκριματικές Εκλογές του 2017 ενόψει των επερχόμενων Προεδρικών Εκλογών, διαδέχτηκε τον τελευταίο στο αξίωμα του Πρωθυπουργού.

## Παραπομπές


Κατηγορία:Μέλη του Γαλλικού Σοσιαλιστικού Κόμματος
Κατηγορία:Βουλευτές της Μανς
Κατηγορία:Περιφερειακοί Σύμβουλοι της Κάτω Νορμανδίας
Κατηγορία:Γενικοί Σύμβουλοι της Μανς
Κατηγορία:Δήμαρχοι της Μανς
Κατηγορία:Γάλλοι Υπουργοί Ευρωπαϊκών Υποθέσεων
Κατηγορία:Γάλλοι Υπουργοί Προϋπολογισμού
Κατηγορία:Γάλλοι Υπουργοί Εσωτερικών
Κατηγορία:Βουλευτές μέλη του Σοσιαλιστικού Κόμματος (Γαλλία)
Κατηγορία:Μεγαλόσταυροι του Τάγματος της Αξίας της Ομοσπονδιακής Δημοκρατίας της Γερμανίας
Κατηγορία:Πρωθυπουργοί της Γαλλίας
The Lord of Steel

Το ***The Lord of Steel*** είναι το δωδέκατο άλμπουμ του αμερικάνικου χέβι μέταλ συγκροτήματος Manowar, το οποίο κυκλοφόρησε στις 16 Ιουνίου 2012 μέσω της δισκογραφικής εταιρείας Magic Circle Music.

Το κομμάτι "*El Gringo*" χρησιμοποιήθηκε ως το βασικό θέμα για το σάουντρακ της ομώνυμης ταινίας με πρωταγωνιστή τον Σκοτ Άτκινς. Οι στίχοι του "*Hail, Kill and Die*" κάνουν αναφορά σε παλιότερα τραγούδια και άλμπουμ του συγκροτήματος. Επίσης, το "*Expendable*" προτάθηκε να συμπεριληφθεί στο σάουντρακ της ταινίας "*[[Οι Αναλώσιμοι 2]]*", χωρίς τελικά να γίνει πραγματικότητα κάτι τέτοιο.

Το ομώνυμο τραγούδι είναι αφιερωμένο στον αποθανόντα ντράμερ του συγκροτήματος, Σκοτ Κολούμπους, ο οποίος πέθανε στις 4 Απριλίου 2011.

Ο δίσκος γνώρισε μικρότερη εμπορική επιτυχία σε σχέση με τους προκατόχους του, αν και κατάφερε να μπει στο Top-20 στη Γερμανία και τη Φινλανδία.

## Τραγούδια
* *Όλες οι συνθέσεις πραγματοποιήθηκαν από τον [[Τζόι Ντι Μάιο|Joey DeMaio]], εκτός αν σημειώνεται διαφορετικά.*

## Θέσεις τσαρτ
***The Lord of Steel*** *(άλμπουμ)*

***Επίσημη κυκλοφορία: [[16 Ιουνίου]] [[2012]]***

## Τα μέλη του συγκροτήματος
Το "*The Lord of Steel*" ηχογραφήθηκε από τους εξής μουσικούς:
* Έρικ Άνταμς - φωνητικά
* Καρλ Λόγκαν - κιθάρα, πλήκτρα
* Τζόι Ντι Μάιο - μπάσο, πλήκτρα, αφήγηση
* Σκοτ Κολούμπους - τύμπανα, κρουστά

;*Γκεστ συμμετοχές*
* Τζο Ρόζλερ - πλήκτρα
* Φρανσίσκο Παλόμο - πλήκτρα στο "*El Gringo*"

## Παραπομπές


## Πηγές
* THE LORD OF STEEL | Manowar
* The Lord of Steel - Manowar | Songs, Reviews, Credits | AllMusic
* Manowar - The Lord of Steel - Encyclopaedia Metallum: The Metal Archives

Κατηγορία:Δισκογραφία των Manowar
Κατηγορία:Άλμπουμ του 2012
Μαμλιούτκα

**Η Μαμλιούτκα** () είναι πόλη (μέχρι το 1969 — χωριό), είναι διοικητικό κέντρο της επαρχίας Μαμλιούτ στην περιφέρεια Βόρειου Καζακστάν στο Καζακστάν. 

Υπάρχει σιδηροδρομικός σταθμός στην πόλη της γραμμής Κουργκάν - Πετροπαβλόβσκ.

Κατηγορία:Πόλεις του Καζακστάν
Battle Hymns MMXI

Το **Battle Hymns MMXI** είναι το ενδέκατο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 26 Νοεμβρίου του 2010 μέσω της δισκογραφικής εταιρείας Magic Circle Music.

Ο δίσκος είναι επανηχογράφηση του ντεμπούτου-άλμπουμ τους με τίτλο "*[[Battle Hymns]]*", που είχε κυκλοφορήσει αρχικά το 1982. Τα τύμπανα έπαιξε ο αρχικός ντράμερ του συγκροτήματος, Ντόνι Χάμτσικ, ενώ την αφήγηση στο τραγούδι "*Dark Avenger*" ανέλαβε ο Κρίστοφερ Λι, αντικαθιστώντας τον Όρσον Γουέλς που είχε συμμετάσχει στην αρχική κυκλοφορία.

Οι Manowar αφιέρωσαν το άλμπουμ στον Ρόνι Τζέιμς Ντίο και τον Γιόρο Παναγιότοφ, το "*Metal Daze*" στον Χοσέ Μουνίθ, το "*Death Tone*" στον Αντρέ Κράλε και το "*Battle Hymn*" στον Τομ Μπράουν. Ζωντανές εκτελέσεις των "*Fast Taker*" και "*Death Tone*" από το 1982 και την αρχική σύνθεση των Manowar ολοκλήρωσαν τον δίσκο.

## Τραγούδια
# "Death Tone" (Ross the Boss, DeMaio) – 5:06
# "Metal Daze" (DeMaio) – 4:32
# "Fast Taker" (Ross the Boss, DeMaio) – 4:06
# "Shell Shock" (Ross the Boss, DeMaio) – 4:12
# "Manowar" (Ross the Boss, DeMaio) – 4:00
# "Dark Avenger" (Ross the Boss, DeMaio) – 6:23
# "William's Tale"  (DeMaio, Gioachino Rossini) – 1:51
# "Battle Hymn" (Ross the Boss, DeMaio) – 9:22
# "Fast Taker" Live 1982 (Bonus track) - 3:54
# "Death Tone" Live 1982 (Bonus track) - 4:57

## Τα μέλη του συγκροτήματος
Το "*Battle Hymns MMXI*" ηχογραφήθηκε από τους εξής μουσικούς:
* Έρικ Άνταμς - φωνητικά
* Καρλ Λόγκαν - κιθάρα
* Τζόι Ντι Μάιο - μπάσο
* Ντόνι Χάμτσικ - τύμπανα

;*Γκεστ συμμετοχές*
* Κρίστοφερ Λι - αφήγηση
* Ross the Boss - κιθάρα στα δύο μπόνους κομμάτια

## Παραπομπές


## Πηγές
* BATTLE HYMNS MMXI | Manowar
* Battle Hymns MMXI - Manowar | Songs, Reviews, Credits | AllMusic
* Manowar - Battle Hymns MMXI - Encyclopaedia Metallum: The Metal Archives

Κατηγορία:Δισκογραφία των Manowar
Κατηγορία:Άλμπουμ του 2010
Σαρκάντ

Το **Σαρκάντ** () είναι μια πόλη στην επαρχία Σαρκάντ στην περιφέρεια Αλμάτι του νοτιοανατολικού Καζακστάν. Είναι η πρωτεύουσα της επαρχίας. Πληθυσμός: 14,305 (απογραφή 2009) 15,347 (απογραφή 1999).

## Παραπομπές

Κατηγορία:Πόλεις του Καζακστάν
Κατηγορία:Περιφέρεια Αλμάτι
Ουρζάρ

Το **Ουρζάρ **είναι μια πόλη στην κοιλάδα του ποταμού Ουρζάρ και διοικητικό κέντρο της επαρχίας Ουρζάρ στην περιφέρεια Ανατολικού Καζακστάν στο Καζακστάν. Πληθυσμός: 17,320 (2009 αποτελεσμάτων της Απογραφής) 16,830 (1999 αποτελεσμάτων της Απογραφής).

## Αξιοσημείωτοι κάτοικοι
αριστερά|μικρογραφία|300x300εσ|Ουρζάρ
αριστερά|μικρογραφία|300x300εσ|Αεροδρόμιο του Ουρζάρ
* Αλμάτ Κεμπισπάγιεφ (γεννήθηκε το 1987), Καζακστανός παλαιστής, νικητής παγκόσμιων πρωταθλημάτων και της Ασίας. 
* Ντίας Κενέσεφ (γεννήθηκε το 1981) - καζάκος τριαθλητής, νικητής των Ασιατικών αγώνων το 2011
* Οξάνα Γιάτσκαγια (γεννήθηκε το 1988) - καζακινή σκιέρ, συμμέτειχε σε 4 Ολυμπιακούς Αγώνες, 7 φορές σε Ασιατικούς, νικητής σε Πανεπιστημιάδα. 

## Παραπομπές


Κατηγορία:Πόλεις του Καζακστάν
Κατάλογος έργων του Κλωντ Μονέ

Η σελίδα αυτή περιέχει εικονογραφημένο κατάλογο των έργων του Κλωντ Μονέ. Η παρουσίαση γίνεται χρονολογικά, με εξαίρεση τις σειρές έργων με το ίδιο θέμα, οι οποίες παρουσιάζονται στο τέλος της σελίδας.

## Έργα διάφορα

## La Gare Saint-Lazare
Πρόκειται για 12 πίνακες του 1877  με θέμα τον σιδηροδρομικό σταθμό του Παρισιού Saint-Lazare, εν χρήσει μέχρι σήμερα.
	 

## Les Peupliers
Οι Λεύκες : σειρά 23 πινάκων που ζωγράφισε ο Μονέ το 1891. Παρουσιάζονται εδώ οι 16 πίνακες οι οποίοι είναι γνωστό πού βρίσκονται (πλην του  πίνακα του Museum of Fine Arts της Βοστώνης). 

## Cathédrales de Rouen
Πρόκειται για σειρά 30 πινάκων που φιλοτεχνήθηκαν μεταξύ 1892 και 1894, με θέμα τον Καθεδρικό Ναό της Ρουέν, ζωγραφισμένο σε διάφορες ώρες της ημέρας και με ποικίλες καιρικές συνθήκες. Επί πλέον είναι ζωγραφισμένος υπό τέσσερις οπτικές γωνίες (πλην του πρώτου) καθώς ο Μονέ άλλαζε εγκατάσταση στην πλατεία της Μητρόπολης για τον σκοπό αυτό.

## Nymphéas
Υπάρχουν περίπου 250 πίνακες σε λάδι στην σειρά Nymphéas (νυμφαίες, νούφαρα), που απεικονίζουν την λίμνη με τα νούφαρα του Μονέ στο Giverny. Ζωγραφίστηκαν κατά τα έτη 1897-99, 1900, 1904-08, 1914-20 και 1920-24.		

## Charing Cross Bridge
Το όνομα αυτό προτίμησε να δώσει ο Μονέ στη σειρά πινάκων με θέμα την γέφυρα του Λονδίνου που είναι γνωστή ως Hungerford Bridge, εν χρήσει μέχρι σήμερα. Οι πίνακες ζωγραφίστηκαν μεταξύ 1899 και 1904		

## Le Pont de Waterloo
Δεύτερη σειρά με θέμα γέφυρα του Λονδίνου, αυτήν του Βατερλώ τώρα. Δεν πρόκειται για την σημερινή Γέφυρα του Βατερλώ αλλά για την παλιά που καταστράφηκε κατά τον Β΄ Παγκόσμιο Πόλεμο. Έργο του 1900-1904.		

## Parlements de Londres
Τρίτη σειρά του Μονέ για το Λονδίνο, με θέμα το Ανάκτορο του Oυεστμίνστερ -το αγγλικό Κοινοβούλιο- το οποίο απεικονίζεται αμυδρά και στους πίνακες της σειράς Charing Cross Bridge. Δεκαεννέα πίνακες μεταξύ 1900 και 1905.		

 
Κατηγορία:Κατάλογοι έργων τέχνης